
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1533 

14 Οκτωβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση αρμοδιοτήτων στον Υφυπουργό Αγροτικής 


Ανάπτυξης και Τροφίμων Αλέξανδρο Κοντό. 1 

Συγκρότηση και ορισμός μελών Επιτροπής Παρακο¬ 
λούθησης - Παραλαβής της Ο.Δ.Ε. για τα Κέντρα - 

Εξυπηρέτησης Πολιτών (Κ.Ε.Π.). 2 

Καθορισμός αμοιβής της επιτροπής παραλαβής δια- 
μορφωτήρων γαιών αυτοκινούμενων (Γ κρέϊντερ). 3 


Τ ροποποίηση και συμπλήρωση της κοινής υπουργικής 
απόφασης υπ’ αριθμ. Υ6/ 11228/92 με σκοπό την 
Εναρμόνιση της Εθνικής Νομοθεσίας προς την 
οδηγία 2003/94/ΕΚ για την θέσπιση των αρχών και 
των κατευθυντηρίων γραμμών κανόνων καλής πα¬ 
ρασκευής όσον αφορά τα φάρμακα που προορίζο¬ 
νται για τον άνθρωπο και τα δοκιμαζόμενα φάρμα¬ 


κα που προορίζονται για τον άνθρωπο. 4 

Συγκρότηση υπηρεσιακού συμβουλίου του Νομαρχια¬ 
κού Διαμερίσματος Ξάνθης της Ν.Α Δράμας - Κα- 

βάλας-Ξάνθης. 5 

Χορήγηση άδειας ασκήσεως επαγγέλματος Κοινωνικού 
Λειτουργού στην Αλεξάνδρου Αργυρώ του Ιωάννη.. 6 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Βασιλειάδου Λεονώρα του 

Δημητρίου. 7 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Θεοδωρίδου Αναστασία του 
Δημητρίου. 8 


ΑΠΟΦΑΣΕΙΣ 

Αριθ. Υ132 (1) 

Ανάθεση αρμοδιοτήτων στον Υφυπουργό Αγροτικής 
Ανάπτυξης και Τροφίμων Αλέξανδρο Κοντό. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Των άρθρων 81 και 83 του Συντάγματος. 


β) Των άρθρων Ιθπαρ. 1 και 5,22παρ. 3 και29Ατου Ν. 
1558/1985 «Κυβέρνηση και Κυβερνητικά Όργανα» (Α 
137), όπως το άρθρο 29Α προστέθηκε με το άρθρο 27 του 
Ν. 2081/1992 «Ρύθμιση του θεσμού των Επιμελητηρίων, 
τροποποίηση διατάξεωντου Ν. 1712/1987 για τον εκσυγ¬ 
χρονισμό των επαγγελματικών οργανώσεων των εμπό¬ 
ρων, βιοτεχνών και λοιπών επαγγελματιών και άλλες δια¬ 
τάξεις» (Α 154) και τροποποιήθηκε με το άρθρο 1 του Ν. 
2469/1997 «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις» 
(Α38). 

γ) Του Π.Δ. 402/1988 «Οργανισμόςτου Υπουργείου Γε¬ 
ωργίας» (Α 187), όπως τροποποιήθηκε μεταγενέστερα. 

δ) Του Π.Δ. 121/2004 «Διορισμός Υπουργών και Υφυ¬ 
πουργών» (Α 84) και του Π.Δ. 202/2004 «Διορισμός 
Υπουργού Αγροτικής Ανάπτυξης και Τροφίμων» (Α 176). 

ε) Της 710/2.12.1992 απόφασης του Πρωθυπουργού 
«Σύσταση δέκα τριών (13) θέσεων Υφυπουργών» (Β 172). 

στ) Της Υ1/10.3.2004 απόφασης του Πρωθυπουργού 
«Μεταβολή τίτλων Υπουργείων και καθορισμός της σει¬ 
ράς τάξης των Υπουργείων (Β 513). 

2. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Ο Υπουργός Αγροτικής Ανάπτυξης και Τροφίμων έχει 
την ευθύνη για τη διαμόρφωση της πολιτικής του Υπουρ¬ 
γείου στα πλαίσια της γενικότερης κυβερνητικής πολιτι¬ 
κής και των αποφάσεων του Υπουργικού Συμβουλίου και 
των άλλων συλλογικών κυβερνητικών οργάνων και είναι 
αρμόδιος για όλα τα θέματα, που αφορούν στα ετήσια και 
πολυετή προγράμματα ιδιωτικών και δημοσίων επενδύ¬ 
σεων, στα προγράμματα ανάπτυξης και στα μέτρα πολιτι¬ 
κής τιμών και οικονομικών ενισχύσεων. 

Άρθρο 2 

Στον Υφυπουργό Αγροτικής Ανάπτυξης και Τροφίμων 
Αλέξανδρο Κοντό αναθέτουμε την άσκηση των αρμοδιο¬ 
τήτων που απορρέουν από τις κείμενες διατάξεις για τα 
αντικείμενα των κατωτέρω υπηρεσιών του Υπουργείου 
Αγροτικής Ανάπτυξης και Τροφίμων: 
α) Της Γενικής Διεύθυνσης Φυτικής Παραγωγής, 
β) Της Γ ενικής Διεύθυνσης Ζωικής Παραγωγής. 

γ) Της Γενικής Διεύθυνσης Γεωργικών Εφαρμογών και 
Έρευνας πλην της Διεύθυνσης Γεωργικών Εφαρμογών, 
δ) Της Γ ενικής Διεύθυνσης Κτηνιατρικής 
ε) Της Διεύθυνσης Πολιτικής Γης. 
στ) Της Διεύθυνσης Διαχείρισης Μητρώων, 
ζ) Της Διεύθυνσης Βιολογικής Γεωργίας. 

Άρθρο 3 

Στις ανωτέρω αρμοδιότητες του Υφυπουργού περιλαμ¬ 
βάνονται η πρόταση για την έκδοση κανονιστικών και ατο¬ 
μικών διαταγμάτων ή η συνυπογραφή τους με άλλους 
Υπουργούς και Υφυπουργούς, η έκδοση κανονιστικών και 
ατομικών αποφάσεων και πράξεων ή η συνυπογραφή 
τους με άλλους Υπουργούς και Υφυπουργούς, καθώς και 
οι αρμοδιότητες του κοινοβουλευτικού ελέγχου γιατα θέ¬ 
ματα που ανάγονται στις αρμοδιότητες των αντικειμένων 
του άρθρου 2 της παρούσας. 

Άρθρο 4 

Από τις αρμοδιότητες που αναθέτουμε στον ανωτέρω 
Υφυπουργό με τα προηγούμενα άρθρα της παρούσας, 
εξαιρούνται και ασκούνται μόνον από τον Υπουργό Αγρο¬ 
τικής Ανάπτυξης και Τροφίμων: 
α) Η νομοθετική πρωτοβουλία. 

β) Η σύσταση και συγκρότηση όλων εν γένει των συμ¬ 
βουλίων, ομάδων εργασίας και επιτροπών πάσης φύσεως. 

γ) Η συγκρότηση των Διοικητικών Συμβουλίων των επο- 
πτευομένων, από τις υπηρεσίες του άρθρου 2, νομικών 
προσώπων, οργανισμών και ιδρυμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2004 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. ΔΙΔΚ/Φ.38/2/21397 (2) 

Συγκρότηση και ορισμός μελών Επιτροπής Παρακολού¬ 
θησης - Παραλαβής της Ο.Δ.Ε. γιατα Κέντρα - Εξυπη¬ 
ρέτησης Πολιτών (Κ.Ε.Π.). 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του Ν. 3013/2002 «Αναβάθμιση της πολιτικής Προ¬ 
στασίας και λοιπές διατάξεις». 

β) Του Ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης κ.ά. διατά¬ 
ξεις» (ΦΕΚ 251/Α/2000). 

γ) Τηνυπ’ αρ. Ο (2001) 551, 14.3.2001, απόφαση έγκρι¬ 
σης του Επιχειρησιακού Προγράμματος «Κοινωνία της 
Πληροφορίας» από την Επιτροπή των Ε.Κ. με ΑΒΙΝΟΟ 
2000/ΘΒ/16/1/ΡΟ/023. 

δ) Τον κανονισμό (ΕΚ) υπ’ αριθ. 1685/2000 «Για τη θέ¬ 
σπιση λεπτομερών κανόνων εφαρμογής του καν. Αριθμ. 
1260/1999, όσον αφορά την επιλεξιμότητα των δαπανών 
των ενεργειών που συγχρηματοδοτούνται από τα Διαρ¬ 
θρωτικά Ταμεία». 


ε) Τη υπ’ αριθμ. 151007/ΚτΠ 7785-Β2/8.1.2004 απόφα¬ 
ση Ένταξης στο Μέτρο 2.2 του Επιχειρησιακού Προ¬ 
γράμματος «Κοινωνία της Πληροφορίας» του Γ ΚΠΣτου 
έργου «Αριάδνη: Σύστημα Παροχής Υπηρεσιών και Διοι¬ 
κητικών Πληροφοριών προς τους Πολίτες» του Ειδικού 
Γραμματέα για την «Κοινωνία της Πληροφορίας». 

στ) Το Τεχνικό Δελτίο του Υποέργου με τίτλο «Υποστή¬ 
ριξη της παραγωγικής λειτουργίας των γραφείων Αδιάδ- 
νη-ΚΕΠ» του ανωτέρω έργου, στο οποίο προβλέπεται ότι 
η υλοποίηση του Υποέργου θα γίνει από το ΥΠ.ΕΣ.Δ.Δ.Α., 
ως τελικό δικαιούχο, χωρίς προσφυγή σε εξωτερικούς 
αναδόχους. 

2. Τη ΔΙΔΚ/Φ. 1/2/6139 (ΦΕΚ 527/Β'/24.3.2004) «Ανάθε¬ 
ση αρμοδιοτήτων στους Υφυπουργούς ΕΣ.Δ.Δ.Α.». 

3. Την υπ’ αριθμ. ΔΙΔΚ/Φ.38/9019/26.4.2004 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης «Συγκρότηση και ορισμός μελών Ομάδας 
Διοίκησης Έργου των Κέντρων Εξυπηρέτησης Πολιτών 
(Κ.Ε.Π.)» (ΦΕΚ 634/Β730.4.2004), όπως τροποποιήθηκε 
και συμπληρώθηκε με τις ΔΙΔΚ/Φ.38/14827/5.7.2004 
(ΦΕΚ 1051 /Β/13.7.2004) και ΔΙΔΚ/Φ.38/20682/30.9.2004 
(ΦΕΚ 1515/Β'/8.10.2004) όμοιες αποφάσεις, αποφασί 
ζούμε: 

Α. Συγκροτούμε στη Γ ενική Γ ραμματεία Δημόσιας Διοί¬ 
κησης και ΗλεκτρονικήςΔιακυβέρνησηςτου ΥΠ.ΕΣ.Δ.Δ.Α. 
Επιτροπή Παρακολούθησης - Παραλαβής των παραδοτέ- 
ωντου Υποέργου «Υποστήριξη της παραγωγικής λειτουρ¬ 
γίας των γραφείων ΑΡΙΑΔΝΗ - Κ.Ε.Π.»του Έργου «Αριάδ¬ 
νη: Σύστημα Παροχής Υπηρεσιών και Διοικητικών Πληρο¬ 
φοριών προς τους πολίτες», που είναι ενταγμένο στο 
Μέτρο 2.2. του Επιχειρησιακού Προγράμματος «Κοινωνία 
της Πληροφορίας»του Γ Κ.Π.Σ. 

Β. Έργο της Επιτροπής είναι η συστηματική παρακο¬ 
λούθηση και η σταδιακή παραλαβή και αξιολόγηση των 
παραδοτέων του Υποέργου, σύμφωνα με όσα ορίζονται 
στην απόφαση για την έγκριση εκτέλεσης των εργασιών 
του με ίδια μέσα, όπως αυτή ισχύει. Η Επιτροπή βεβαιώ¬ 
νει την κανονική παράδοση - σύμφωνα με το εγκεκριμμέ- 
νο χρονοδιάγραμμα υλοποίησης του Υποέργου - των πα¬ 
ραδοτέων, τα οποία ελέγχει ποσοτικά και ποιοτικά. Με την 
περαίωση των εργασιών υλοποίησης του Υποέργου, η 
Επιτροπή συντάσσει σχετική βεβαίωση, συνοδευόμενη 
από Έκθεση Απολογισμού. 

Γ. Μέλη της Επιτροπής Παρακολούθησης - Παραλαβής 
ορίζονται οι: 

α) Φαίδων Κακλαμάνης, μόνιμος υπάλληλος με Α' βαθ¬ 
μό του κλάδου ΠΕ Πληροφορικής της Γ.Γ.Δ.Δ. και Η.Δ./ 
ΥΠ.ΕΣ.Δ.Δ.Α., Πρόεδρος. 

β) Καλλιόπη Αγγελετοπούλου, υπάλληλος με σχέση εργα¬ 
σίας ιδιωτικού δικαίου ορισμένου χρόνου Ειδικού Επιστημο¬ 
νικού Προσωπικού της Γ.Γ.Δ.Δ. και Η.Δ. / ΥΠ.ΕΣ.Δ.Δ.Α., Μέ¬ 
λος. 

γ) Γεώργιος Παπανικολάου, μόνιμος υπάλληλος με Γ 
βαθμό του κλάδου ΠΕ Πληροφορικής της Γ.Γ.Δ.Δ. και 
Η.Δ./ΥΠ.ΕΣ.Δ.Δ.Α., Μέλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2004 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ 

Αριθ. 51412 (3) 

Καθορισμός αμοιβής της επιτροπής παραλαβής διαμορ- 
φωτήρων γαιών αυτοκινούμενων (Γ κρέϊντερ). 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 68 του Ν.Δ/τος 3033/1954 
«Περί των εσόδων Δήμων και Κοινοτήτων». 

2. Τις διατάξεις του άρθρου 7 του Ν.Δ. 328/1969 «Περί 
παραχωρήσεως προς τα Νομαρχιακά Ταμεία, των 
μηχ/των και άλλων τινών διατάξεων επί απαιτήσεων προ¬ 
σωπικού του καταργηθέντος Κ.Ο.Μ.Δ.Ε.» (ΦΕΚ 219/ 
1.11.1969τ.Α.). 

3. Τις διατάξεις του άρθρου 6, σε συνδυασμό με τις δια¬ 
τάξεις του άρθρου 58 του Π.Δ. 49/1998 «Περί Οργανι¬ 
σμού του Υπουργείου Εσωτερικών (ΦΕΚ 8/1988 τ.Α.), 
όπως τροποποιήθηκε και συμπληρώθηκε μεταγενέστερα 
με την 33434/1993 απόφαση (ΦΕΚ Β 57/1993). 

4. Την 45942/1992 κοινή απόφαση των Υπουργών Προ¬ 
εδρίας Κυβερνήσεως και Εσωτερικών «Περί περιορισμού 
Συλλογικών Οργάνων του Υπουργείου Εσωτερικών (ΦΕΚ 
529/17.8.1992τ.Β). 

5. Τις διατάξεις του άρθρου 40 του Ν. 849/1978 όπως 
τροποποιήθηκε με το άρθρο 8 του Ν. 2129/1993. 

6. Το Νόμο 3205/2003 «Μισθολογικές ρυθμίσεις λει¬ 
τουργών και υπαλλήλων του Δημοσίου, Ν.Π.Δ.Δ. και 
Ο.Τ.Α, και άλλες συναφές διατάξεις (ΦΕΚ 297/2003 τ.Α.) 

7. Την 2/72757/0022/31.12.2003 εγκύκλιο του Υπουρ¬ 
γείου Οικονομικών, με την οποία παρασχέθηκαν οδηγίες 
για την εφαρμογή των διατάξεων του Ν. 3205/2003 και ει¬ 
δικότερα αυτές που αναφέρονται στο άρθρο 17, αφορώ- 
σες στις αποζημιώσεις των μελών συλλογικών οργάνων. 

8. Την υπ’ αριθμ. 25982/20.5.2004 απόφαση του Υπουρ¬ 
γείου Εσωτερικών Δημ. Διοίκησης και Αποκέντρωσης με 
την οποία συγκροτήθηκε η επιτροπή παραλαβής των δια- 
μορφωτήρων γαιών αυτοκινούμενων (Γκρέϊντερ) αριθ. 
διακ. 1/2003. 

9. Το γεγονός ότι η αποζημίωση των μελών της ανωτέ¬ 
ρω επιτροπής βαρύνει το Κ.Α.Ε. 1731 Ατού προϋπολογι¬ 
σμού του ειδικού λογαριασμού του άρθρου 68 του Ν.Δ. 
3033/1954 έτους 2004. 

10. Την υπ’ αριθ. ΔΙΔΚ/Φ1/2/6139/23.4.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων Υπουργού Εσωτερικών, Δημόσιας Διοίκη¬ 
σης και Αποκέντρωσης στον Υφυπουργό Εσωτερικών, 
Δημόσιας Διοίκησης και Αποκέντρωσης Αθανάσιο Νάκο», 
αποφασίζουμε: 

1. Καθορίζουμε την αμοιβή των μελών της τριμελούς 
επιτροπής παραλαβής των διαμορφωτήρων γαιών αυτο¬ 
κινούμενων (Γκρέϊντερ) με υπ’ αριθ. σύμβασης 11007/ 
19.2.2004 σε σαράντα ένα ευρώ και τριάντα λεπτά (41,30) 
ευρώ κατά συνεδρίαση. 

2. Ορίζουμε ανώτερο όριο των συνεδριάσεων της επι¬ 
τροπής παραλαβής των διαμορφωτήρων γαιών αυτοκι¬ 
νούμενων (Γκρέϊντερ) σε τρεις (3) κατά μήνα και συνολικά 
εννέα (9) συνεδριάσεις που έγιναν για την παραλαβή αυ¬ 
τών. 

3. Οι εργασίες της ανωτέρω επιτροπής έγιναν εκτός του 
ωραρίου εργασίας των Δημοσίων Υπηρεσιών. 


4. Η δαπάνη που προκαλείται από την απόφαση αυτή εκ 
1.116,00 ευρώ για το έτος 2004 θα καλυφθεί από τις πι¬ 
στώσεις του ειδικού λογαριασμού του άρθρου 68 Ν.Δ. 
3033/1954 και έχει προβλεφθεί. 

5. Η απόφαση αυτή ισχύει από 1.6.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2004 

Ο ΥΦΥΠΟΥΡΓΟΣ 

Α. ΝΑΚΟΣ 
-♦- 

Αριθ. Υ6/75691 (4) 

Τροποποίηση και συμπλήρωση της κοινής υπουργικής 
απόφασης υπ’ αριθμ. Υ6/11228/92 με σκοπό την Εναρ¬ 
μόνιση της Εθνικής Νομοθεσίας προς την οδηγία 
2003/94/ΕΚ για την θέσπιση των αρχών και των κατευ¬ 
θυντηρίων γραμμών κανόνων καλής παρασκευής 
όσον αφορά τα φάρμακα που προορίζονται για τον άν¬ 
θρωπο και τα δοκιμαζόμενα φάρμακα που προορίζο¬ 
νται για τον άνθρωπο. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

Α) του άρθρου 1 παράγραφοι 1, 2 και 3 και του άρθρου 
3 του Ν. 1338/1983 «Εφαρμογή του Κοινοτικού δικαίου» 
(Α'34) όπως τροποποιήθηκε από το άρθρο 6 του Ν. 1440/ 
1984 «Συμμετοχή της Ελλάδας στο κεφάλαιο, στα αποθε- 
ματικά και στις προβλέψεις της Ευρωπαϊκής Τράπεζας 
Επενδύσεων, στο κεφάλαιο της Ευρωπαϊκής Κοινότητας 
Άνθρακος και Χάλυβος και του Οργανισμού Εφοδιασμού 
ΕΥΡΑΤΟΜ» (Α'70) και του άρθρου 65 του Ν. 1982/1990 (Α' 
101 ). 

Β) Των άρθρων Μπαρ. 4 και 2παρ. 1 και 2του Ν. 1316/ 
1983 (Α' 3), όπως το τελευταίο αντικαταστάθηκε με τις δια- 
τάξειςτου άρθρου 1 του Ν. 1965/1991 (Α' 146) Τροποποί¬ 
ηση και συμπλήρωση των κειμένων διατάξεωντου Εθνικού 
Οργανισμού Φαρμάκων (Ε.Ο.Φ.) και άλλες διατάξεις. 

Γ) Του άρθρου 29Ατου Ν. 1558/1986 «Κυβέρνηση και 
Κυβερνητικά όργανα» (Α' 134), όπως αυτό προστέθηκε με 
το άρθρο 27 του Ν. 2081/1992 (Α' 154) και τροποποιήθη¬ 
κε με το άρθρο 1 παρ. 2α του Ν. 2469/1997 (Α' 38). 

2. Την υπ’ αριθμ. 0-333/5η/26.7.2004 (ΥΝΣ-20) πρόταση 
του ΔΣτου ΕΟΦ. 

3. Την υπ’αριθμ. 27304/17.3.2004 κοινή απόφαση του 
Πρωθυπουργού και του Υπουργού Υγείας και Κοινωνικής 
Αλληλεγγύης «Ανάθεση αρμοδιοτήτων στους Υφυπουρ¬ 
γούς Υγείας και Κοινωνικής Αλληλεγγύης» (ΦΕΚ. Β' 517/ 
13.3.2004). 

4. Την οδηγία 2003/94/ΕΚ «περί θεσπίσεως των αρχών 
και των κατευθυντηρίων γραμμών ορθής παρασκευαστι¬ 
κής πρακτικής όσον αφορά τα φάρμακα που προορίζο¬ 
νται για τον άνθρωπο και τα δοκιμαζόμενα φάρμακα που 
προορίζονται για τον άνθρωπο. 

5. Την υπ’ αριθμ. Α6/11228/92/93 (ΦΕΚ 233 Β') κοινή 
υπουργική απόφαση «περί εναρμονίσεως της Ελληνικής 
Νομοθεσίας προς την αντίστοιχη κοινοτική στον τομέα 
του καθορισμού αρχών και κατευθυντήριων γραμμών 
που αφορούν τους κανόνες καλής παρασκευής φαρμά- 

κων που προορίζονται για ανθρώπινη χρήση», όπως τρο¬ 
ποποιήθηκε με την υπ’ αριθμ. Α7α/οίκ.3747/1999 (ΦΕΚ 
1522 Β'). 

6. Την υπ’ αριθμ. Α6α/9392/91/92 (ΦΕΚ 233 Β') κοινή 
υπουργική απόφαση «περί εναρμονίσεως της Ελληνικής 
Νομοθεσίας προς την αντίστοιχη κοινοτική στον τομέα 
της παραγωγής, εισαγωγής και της κυκλοφορίας φαρμα¬ 
κευτικών προϊόντων και επέκταση του πεδίου εφαρμογής 
της στα ανοσολογικά φαρμακευτικά προϊόντα που συνί- 
στανται σε εμβόλια, τοξίνες, ορούς και αλλεργιογόνα». 

7. Την υπ’ αριθμ. ΔΥΓ3/892992/03 (ΦΕΚ 1973 Β') κοινή 
υπουργική απόφαση «περί εναρμονίσεως της Ελληνικής 
Νομοθεσίας προς την αντίστοιχη κοινοτική «για την προ¬ 
σέγγιση των νομοθετικών, κανονιστικών και διοικητικών 
διατάξεων των κρατών μελών όσον αφορά την εφαρμογή 
ορθής κλινικής πρακτικής κατά τις κλινικές μελέτες φαρ¬ 
μάκων προοριζομένων για τον άνθρωπο». 

8. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τα άρθρα 1, 2, 3, 4, 5, 6, 7, 8, 9, 10, 11 και 12 της υπ’ 
αριθμ. Υ6/11228/92 κοινής υπουργικής απόφασης (ΦΕΚ 
322 Β’) αντικαθίστανται ως εξής: 

Άρθρο 1 

Σκοπός και Πεδίο εφαρμογής 

Οι διατάξεις της παρούσας κοινής υπουργικής απόφα¬ 
σης αποσκοπούν στηντροποποίηση της αρίθμ. Υ6/11228/ 
1992 κοινής υπουργικής απόφασης (ΦΕΚ 322 Β') «Εναρ¬ 
μόνιση της Ελληνικής Νομοθεσίας προς την αντίστοιχη 
Κοινοτική στον Τομέα του καθορισμού αρχών και κατευ¬ 
θυντηρίων γραμμών που αφορούν τους κανόνες καλής 
παρασκευής φαρμάκων που προορίζονται για ανθρώπινη 
χρήση» και συγκεκριμένα με την αντικατάσταση των δια- 
τάξεωντωνάρθρων1,2,3,4,5,6,7,8,9,10,11 και12αυ- 
τής σε συμμόρφωση προς τις αντίστοιχες της Οδηγίας 
2003/94/ΕΕ της 8ης Οκτωβρίου 2003, σχετικά με τον κα¬ 
θορισμό των αρχών και των κατευθυντηρίων γραμμών 
που αφορούν τους Κανόνες Καλής Παρασκευής για τα 
φαρμακευτικά προϊόντα που προορίζονται για ανθρώπινη 
χρήση για την παραγωγή των οποίων απαιτείται η άδεια 
που αναφέρεται στο άρθρο 10 της κοινής υπουργικής 
απόφασης Α6α/9392/91/10.3.1992 (ΦΕΚ 233 Β/7.4.1992) 
και για τα υπό έρευνα φαρμακευτικά προϊόντα που προο¬ 
ρίζονται για ανθρώπινη χρήση και για την παραγωγή των 
οποίων απαιτείται η άδεια που αναφέρεται στο άρθρο 12 
της κοινής υπουργικής απόφασης ΔΥΓ3/89292/ 
30.12.2003 (ΦΕΚ 1973 Β/31.12.2003). 

Άρθρο 2 

Ορισμοί 

Για τους σκοπούς της παρούσας οδηγίας, ισχύουν οι 
παρακάτω ορισμοί: 

1) «φαρμακευτικό προϊόν», κάθε προϊόν, όπως ορίζεται 
στο άρθρο 2(α) της κοινής υπουργικής απόφασης Α6α/ 
9392/91/10.3.1992 (ΦΕΚ233 Β/7.4.1992). 

2) «υπό έρευνα φαρμακευτικό προϊόν», κάθε προϊόν, 
όπως ορίζεται στο άρθρο 2(δ) της κοινής υπουργικής από¬ 
φασης ΔΥΓ3/89292/30.12.2003 (ΦΕΚ 1973 Β/ 31.12.2003) 

3) «παρασκευαστής», κάθε πρόσωπο που αναπτύσσει 
δραστηριότητες για τις οποίες απαιτείται η άδεια που 
αναφέρεται στο άρθρο 10 της κοινής υπουργικής απόφα¬ 
σης Α6α/9392/91/10.3.1992 (ΦΕΚ 233 Β/7.4.1992) ή η 


άδεια που αναφέρεται στο άρθρο 12 της κοινής υπουργι¬ 
κής απόφασης ΔΥΓ3/89292/30.12.2003 (ΦΕΚ 1973 Β/ 
31.12.2003). 

4) «ειδικευμένο πρόσωπο», το πρόσωπο που αναφέρε- 
ται στο άρθρο 13 της κοινής υπουργικής απόφασης Α6α/ 
9392/91/10.3.1992 (ΦΕΚ 233 Β/7.4.1992) ή στο άρθρο 12 
της κοινής υπουργικής απόφασης ΔΥΓ3/89292/ 
30.12.2003 (ΦΕΚ 1973 Β/31.12.2003). 

5) «διασφάλιση ποιότητας φαρμακευτικών προϊόντων», 
το σύνολο των οργανωμένων ρυθμίσεων μέσω των οποί¬ 
ων επιδιώκεται να εξασφαλισθεί ότι τα φαρμακευτικά 
προϊόντα ή τα υπό έρευνα φαρμακευτικά προϊόντα έχουν 
την ποιότητα που απαιτείται για τη χρήση για την οποία 
προορίζονται. 

6) «Κανόνες Καλής Παρασκευής», το μέρος της δια¬ 
σφάλισης ποιότητας με το οποίο εξασφαλίζεται ότι τα 
προϊόντα παράγονται και ελέγχονται σταθερά σύμφωνα 
με τα πρότυπα ποιότητας που είναι κατάλληλα για τη χρή¬ 
ση για την οποία προορίζονται. 

7) «απόκρυψη ταυτότητας», η εσκεμμένη απόκρυψη 
της ταυτότητας ενός υπό έρευνα φαρμακευτικού προϊό¬ 
ντος σύμφωνα με τις οδηγίες του χορηγού (τυφλή δοκι¬ 
μή). 

8) «αποκάλυψη ταυτότητας», η γνωστοποίηση της ταυ¬ 
τότητας προϊόντος, του οποίου η ταυτότητα είχε αποκρυ- 
βεί. 

Αρθρο 3 
Επιθεωρήσεις 

1. Μέ τις επανειλημμένες επιθεωρήσεις που προβλέπο- 
νται από το άρθρο 15(1) της κοινής υπουργικής απόφα¬ 
σης Α6α/9392/91/10.3.1992 (ΦΕΚ 233 Β/7.4.1992) και τις 
επιθεωρήσεις που προβλέπονται από το άρθρο 14 της 
κοινής υπουργικής απόφασης ΔΥΓ3/89292/30.12.2003 
(ΦΕΚ 1973 Β/31.12.2003) ο ΕΟΦ μεριμνά ώστε οι παρα¬ 
σκευαστές να τηρούν τις αρχές και τις κατευθυντήριες 
γραμμές των Κανόνων Καλής Παρασκευής που καθορί¬ 
ζονται με την παρούσα υπουργική απόφαση. Ο ΕΟΦ λαμ¬ 
βάνει επίσης υπόψη τη Συλλογή (ΟοπιρίΙαίίοη) των Κοινο¬ 
τικών διαδικασιών σχετικά με τις επιθεωρήσεις που δημο¬ 
σιεύεται από την Επιτροπή και την ανταλλαγή 
πληροφοριών. 

2. Για την ερμηνεία των αρχών και των κατευθυντηρίων 
γραμμών σχετικά μετους Κανόνες Καλής Παρασκευής, οι 
παρασκευαστές και ο ΕΟΦ λαμβάνουν υπόψη τις λεπτο¬ 
μερείς κατευθυντήριες γραμμές που αναφέρονται στο 
άρθρο 47 παράγραφος 2 της οδηγίας 2001 /83/ΕΚ και πε¬ 
ριλαμβάνονται στο Παράρτημα της κοινής υπουργικής 
απόφασης Υ6/11228/92/6.4.1993 (ΦΕΚ 322 Β/6.5.1993). 

Άρθρο 4 

Συμμόρφωση προς τους Κανόνες Καλής Παρασκευής 

1. Ο παρασκευαστής διασφαλίζει ότι οι παραγωγικές 
εργασίες διεξάγονται σύμφωνα με τους Κανόνες Καλής 
Παρασκευής και με την άδεια παραγωγής. Η παρούσα 
διάταξη εφαρμόζεται επίσης στα φαρμακευτικά προϊόντα 
που προορίζονται μόνο για εξαγωγή. 

2. Γ ια τα φαρμακευτικά προϊόντα και τα υπό έρευνα 
φαρμακευτικά προϊόντα που εισάγονται από τρίτες χώ¬ 
ρες, ο εισαγωγέας διασφαλίζει ότι τα προϊόντα έχουν πα¬ 
ρασκευαστεί σύμφωνα με πρότυπα που είναι τουλάχι¬ 
στον ισοδύναμα με τα πρότυπα των Κανόνων Καλής Πα¬ 
ρασκευής που καθορίζονται από την Κοινότητα. 

Επιπροσθέτως, ο εισαγωγέας φαρμακευτικών προϊό¬ 
ντων εξασφαλίζει ότι τα εν λόγω προϊόντα έχουν παρα¬ 
σκευαστεί από παρασκευαστές που διαθέτουν σχετική 
άδεια. Στην περίπτωση των υπό έρευνα φαρμακευτικών 
προϊόντων, ο εισαγωγέας εξασφαλίζει ότι τα εν λόγω 
προϊόντα έχουν παρασκευαστεί από παρασκευαστή ο 
οποίος έχει κοινοποιηθεί στις αρμόδιες αρχές και έχει γί¬ 
νει αποδεκτός για το σκοπό αυτό από αυτές. 

Άρθρο 5 

Συμμόρφωση προς την άδεια κυκλοφορίας 

1. Ο παρασκευαστής διασφαλίζει ότι όλες οι παραγωγι¬ 
κές διαδικασίες για φαρμακευτικά προϊόντα που υπόκει- 
νται σε άδεια κυκλοφορίας διεξάγονται σύμφωνα με τις 
πληροφορίες οι οποίες περιέχονται στην αίτηση για την 
άδεια κυκλοφορίας, όπως έγιναν αποδεκτές από τον 
ΕΟΦ. 

Στην περίπτωση υπό έρευνα φαρμακευτικών προϊόντων 
ο παρασκευαστής διασφαλίζει ότι όλες οι παραγωγικές 
διαδικασίες διεξάγονται σύμφωνα με τις πληροφορίες 
που έχει υποβάλει ο χορηγός σύμφωνα με το άρθρο 8, πα¬ 
ράγραφο 2 της κοινής υπουργικής απόφασης ΔΥΓ3/ 
89292/30.12.2003 (ΦΕΚ 1973 Β/31.12.2003), όπως έγιναν 
δεκτές από τον ΕΟΦ. 

2. Ο παρασκευαστής επανεξετάζει σε τακτά χρονικά 
διαστήματα τις μεθόδους παραγωγής του, λαμβάνο- 
ντος υπόψη την επιστημονική και τεχνολογική πρόοδο 
και την ανάπτυξη των υπό έρευνα φαρμακευτικών προϊ¬ 
όντων. 

Εάν απαιτείται τροποποίηση του φακέλου της άδειας 
κυκλοφορίας ή τροποποίηση της αίτησης που αναφέρε- 
ται στο άρθρο 8, παράγραφο 2 της κοινής υπουργικής 
απόφασης ΔΥΓ3/89292/30.12.2003 (ΦΕΚ 1973 Β / 
31.12.2003) η αίτηση τροποποίησης υποβάλλεται στον 
ΕΟΦ. 

Άρθρο 6 

Σύστημα διασφάλισης ποιότητας 

Κάθε παρασκευαστής οφείλει να εγκαθιστά και να 
εφαρμόζει ένα αποτελεσματικό σύστημα διασφάλισης 
ποιότητας των φαρμακευτικών προϊόντων στο οποίο συμ¬ 
μετέχουν ενεργά η διοίκηση της επιχείρησης και το προ¬ 
σωπικό των διαφόρων τμημάτων αυτής. 

Άρθρο 7 
Προσωπικό 

1. Σε κάθε μονάδα παρασκευής, ο παρασκευαστής πρέ¬ 
πει να διαθέτει, για την επίτευξη του στόχου της διασφά¬ 
λισης της ποιότητας των φαρμακευτικών προϊόντων, 
επαρκή αριθμό ικανού και κατάλληλα ειδικευμένου προ¬ 
σωπικού. 

2. Τα καθήκοντα του διοικητικού και εποπτικού προσω¬ 
πικού, συμπεριλαμβανομένου καιτου ήτωνειδικευμένων 
προσώπων,υπεύθυνων για τηντήρηση και εφαρμογή των 
Κανόνων Καλής Παρασκευής, καθορίζονται σε περιγρα¬ 
φές καθηκόντων. Οι μεταξύ τους ιεραρχικές σχέσεις κα¬ 
θορίζονται σε οργανόγραμμα. Τα οργανογράμματα και οι 
περιγραφές καθηκόντων πρέπει να εγκρίνονται σύμφωνα 
με τις εσωτερικές διαδικασίες της επιχείρησης του παρα¬ 
σκευαστή. 

3. Το προσωπικό που αναφέρεται στην παράγραφο 2 
πρέπει να διαθέτει επαρκές κύρος για την ορθή άσκηση 
των καθηκόντωντου. 


4. Στο προσωπικό πρέπει να παρέχεται αρχική και συνε¬ 
χής εκπαίδευση, η αποτελεσματικότητα της οποίας πρέ¬ 
πει να επαληθεύεται και η οποία καλύπτει ιδίως, τη θεω¬ 
ρία και την εφαρμογή των εννοιών «διασφάλιση ποιότη¬ 
τας» και «Κανόνες Καλής Παρασκευής» και, όπου 
ενδείκνυται, τις ιδιαίτερες απαιτήσεις της παρασκευής 
υπό έρευνα φαρμακευτικών προϊόντων. 

5. Πρέπει να καταρτίζονται προγράμματα υγιεινής προ¬ 
σαρμοσμένα στις προς εκτέλεση δραστηριότητες και να 
παρακολουθείταιη εφαρμογή τους. Τα προγράμματα αυ¬ 
τά περιλαμβάνουν, ιδίως, διαδικασίες που αφορούν στην 
υγεία, τις πρακτικές υγιεινής και την ενδυμασία του προ¬ 
σωπικού. 

Άρθρο 8 

Εγκαταστάσεις και εξοπλισμός 

1. Οι χώροι και ο εξοπλισμός παραγωγής τοποθετού¬ 
νται, σχεδιάζονται, κατασκευάζονται, προσαρμόζονται 
και συντηρούνται με τρόπο που να εξασφαλίζει ότι είναι 
κατάλληλοι για τις λειτουργίες για τις οποίες προορίζο¬ 
νται. 

2. Οι χώροι και ο εξοπλισμός παρασκευής πρέπει να 
έχουν διάταξη και σχεδίασμά και να χρησιμοποιούνται κα¬ 
τά τέτοιον τρόπο ώστε να ελαχιστοποιούνται οι κίνδυνοι 
σφάλματος και να επιτρέπεται ο αποτελεσματικός καθα¬ 
ρισμός και η συντήρησή τους προκειμένου να αποφεύγε¬ 
ται η άμεση και η διασταυρούμενη επιμόλυνση και, γενι¬ 
κά, κάθε ανεπιθύμητη επίδραση στην ποιότητα του προϊ¬ 
όντος. 

3. Οι χώροι και ο εξοπλισμός που χρησιμοποιούνται για 
παραγωγικές διεργασίες κρίσιμες για την ποιότητα των 
προϊόντων πρέπει να υπόκεινται στην κατάλληλη πιστο¬ 
ποίηση και επικύρωση και πρέπει να διαθέτουν την έγκρι¬ 
ση καταλληλότητας από την αρμόδια Διεύθυνση του 
ΕΟΦ. 

Άρθρο 9 
Τεκμηρίωση 

1. Κάθε παρασκευαστής εγκαθιστά και διατηρεί ένα σύ¬ 
στημα τεκμηρίωσης βασισμένο στις προδιαγραφές, στις 
μεθόδους παραγωγής, στις οδηγίες παρασκευής και συ- 
σκευασίας, καθώς και στις διαδικασίες και στα γραπτά 
στοιχεία που καλύπτουν τις διάφορες παραγωγικές διερ¬ 
γασίες που εκτελούνται. Τα έγγραφα πρέπει να είναι σα¬ 
φή, χωρίς λάθη και πρόσφατα ενημερωμένα. Πρέπει να 
υπάρχουν διαθέσιμες προκαθορισμένες διαδικασίες για 
τις γενικές παραγωγικές διαδικασίες και συνθήκες, κα¬ 
θώς και ειδικά έγγραφα για την παρασκευή κάθε παρτί¬ 
δας. Το σύνολο αυτών των εγγράφων πρέπει να επιτρέπει 
την αναδρομή στο ιστορικό της παρασκευής κάθε παρτί¬ 
δας και στις αλλαγές που γίνονται κατά τη διάρκεια της 
ανάπτυξης ενός υπό έρευνα φαρμακευτικού προϊόντος. 

Γιατα φαρμακευτικά προϊόντα η τεκμηρίωση που αφο¬ 
ρά στις παρτίδες πρέπει να φυλάσσεται τουλάχιστον επί 
ένα έτος μετά την ημερομηνία λήξης των παρτίδων στις 
οποίες αφορά ή τουλάχιστον επί πέντε έτη μετά την πι¬ 
στοποίηση που διενεργεί το ειδικευμένο πρόσωπο σύμ¬ 
φωνα με τις διατάξεις του άρθρου 13 (2)(β) της κοινής 
υπουργικής απόφασης Α6α/9392/91/10.3.1992 (ΦΕΚ 233 
Β/7.4.1992), όποια από τις περιόδους είναι μεγαλύτερη. 

Γ ιατα υπό έρευνα φαρμακευτικά προϊόντα η τεκμηρίω¬ 
ση που αφορά στις παρτίδες πρέπει να φυλάσσεται του¬ 
λάχιστον επί πέντε έτη μετά την ολοκλήρωση ή την επίση- 

μη διακοπή της τελευταίας κλινικής δοκιμής στην οποία 
χρησιμοποιήθηκε η παρτίδα. Ο χορηγός ή ο κάτοχος της 
άδειας κυκλοφορίας, αν είναι διαφορετικός, είναι υπεύ¬ 
θυνος για την τήρηση των γραπτών στοιχείων όπως απαι¬ 
τείται για την άδεια κυκλοφορίας σύμφωνα με το παράρ¬ 
τημα 1 της οδηγίας 2001/83/ΕΚ, αν αυτό απαιτείται για με¬ 
ταγενέστερη άδεια κυκλοφορίας. 

2. Όταν, αντί γραπτής τεκμηρίωσης, χρησιμοποιούνται 
ηλεκτρονικά, φωτογραφικά ή άλλα συστήματα επεξεργα¬ 
σίας δεδομένων, ο παρασκευαστής πρέπει πρώτα να επι¬ 
κυρώνει τα συστήματα αυτά αποδεικνύόντας ότι τα δεδο¬ 
μένα θα παραμείνουν αποθηκευμένα με τον κατάλληλο 
τρόπο κατά την προβλεπόμενη περίοδο φύλαξης. Τα δε¬ 
δομένα που φυλάσσονται με τα συστήματα αυτά πρέπει 
να είναι αμέσως διαθέσιμα σε ευανάγνωστη μορφή και να 
παρέχονται στον ΕΟΦ μόλις ζητηθούν. Τα ηλεκτρονικά 
αποθηκευμένα δεδομένα πρέπει να προστατεύονται κατά 
απώλειας ή βλάβης με μεθόδους όπως μέσω αντιγραφής 
ή δημιουργίας εφεδρικού αντιγράφου και μεταφοράς σε 
άλλο σύστημα αποθήκευσης και πρέπει να τηρείται σύ¬ 
στημα παρακολούθησης παρεμβάσεων στα δεδομένα 
(αυάίΐίΓείΙ). 

Άρθρο 10 

Παραγωγή 

1. Οι διάφορες εργασίες παραγωγής εκτελούνται σύμ¬ 
φωνα με προκαθορισμένες οδηγίες και διαδικασίες και 
σύμφωνα με τους Κανόνες Καλής Παρασκευής, όπως 
αναφέρονται στο Παράρτημα της υπουργικής απόφασης 
Υ6/11228/92/6.4.1993 (ΦΕΚ322 Β/6.5.1993). Διατίθενται 
κατάλληλα και επαρκή μέσα ώστε να διεξάγονται έλεγχοι 
κατά τη διαδικασία παραγωγής. Όλες οι αποκλίσεις από 
την παραγωγική διαδικασία και όλα τα ελαττωματικά 
προϊόντα τεκμηριώνονται και διερευνώνται λεπτομερώς. 

2. Λαμβάνονται κατάλληλα τεχνικά ή οργανωτικά μέτρα 
ώστε να αποφεύγεται η διασταυρούμενη επιμόλυνση και 
η ανεπιθύμητη ανάμιξη (πιίχ-υρ). Στην περίπτωση των υπό 
έρευνα φαρμακευτικών προϊόντων πρέπει να δίδεται ιδι¬ 
αίτερη προσοχή στο χειρισμό των προϊόντων κατά τη 
διάρκεια και μετά την ολοκλήρωση κάθε ενέργειας από¬ 
κρυψης της ταυτότητάς τους. 

3. Για τα φαρμακευτικά προϊόντα ελέγχεται και επιβε¬ 
βαιώνεται η αξιοπιστία κάθε νέας παραγωγικής διαδικα¬ 
σίας ή κάθε σημαντικής τροποποίησής της. Οι κρίσιμες 
φάσεις των παραγωγικών διαδικασιών παρασκευής επα¬ 
νελέγχονται, η δε αξιοπιστία τους επιβεβαιώνεται σε τα¬ 
κτά χρονικά διαστήματα. 

4. Για τα υπό έρευνα φαρμακευτικά προϊόντα η παρα¬ 
γωγική διαδικασία ελέγχεται και επιβεβαιώνεται η αξιοπι¬ 
στία της στο σύνολό της, στο βαθμό που αυτό ενδείκνυ- 
ται, λαμβανομένου υπόψη του σταδίου ανάπτυξης του 
προϊόντος. Όσον αφορά τουλάχιστον τα κρίσιμα στάδια 
παρασκευής, όπως η αποστείρωση ελέγχονται και επιβε¬ 
βαιώνεται η αξιοπιστία τους. Όλα τα στάδια σχεδιασμού 
και ανάπτυξης της παραγωγικής διαδικασίας τεκμηριώ¬ 
νονται πλήρως. 

Άρθρο 11 

Έλεγχος ποιότητας 

1. Ο παρασκευαστής δημιουργεί και διατηρεί σύστημα 
ελέγχου ποιότητας, για το οποίο αρμόδιο ορίζεται άτομο 
που έχει τα απαιτούμενα προσόντα και είναι ανεξάρτητο 
από την παραγωγή. 


Το άτομο αυτό πρέπει να έχει στη διάθεσή του ή να έχει 
πρόσβαση σε ένα ή περισσότερα εργαστήρια ελέγχου 
ποιότητας με κατάλληλο προσωπικό και εξοπλισμό, ώστε 
να διεξάγονται οι αναγκαίες εξετάσεις και δοκιμές για τις 
πρώτες ύλες, τα υλικά συσκευασίας, τα ενδιάμεσα και τα 
τελικά προϊόντα. 

2. Γ ια τα φαρμακευτικά προϊόντα, συμπεριλαμβανομέ¬ 
νων των εισαγόμενων από τρίτες χώρες, είναι δυνατόν να 
χρησιμοποιηθούν εργαστήρια με σύμβαση έργου εφό¬ 
σον τούτο επιτραπεί σύμφωνα με το άρθρο 12 της πα¬ 
ρούσας υπουργικής απόφασης και το άρθρο 10 (6) της 
κοινής υπουργικής απόφασης Α6α/9392/91/10.3.1992 
(ΦΕΚ233 Β/7.4.1992). 

Γ ια τα υπό έρευνα φαρμακευτικά προϊόντα ο χορηγός 
διασφαλίζει ότι το εργαστήριο με σύμβαση έργου συμ¬ 
μορφώνεται με το περιεχόμενο της αίτησης που αναφέ- 
ρεται στο άρθρο 8 παράγραφο 2 της κοινής υπουργικής 
απόφασης ΔΥΓ3/89292/30.12.2003 (ΦΕΚ 1973 Β/ 
31.12.2003) όπως έγινε δεκτή από τον ΕΟΦ. Όταντα προϊ¬ 
όντα εισάγονται από τρίτες χώρες δεν είναι υποχρεωτι¬ 
κός ο αναλυτικός έλεγχος. 

3. Κατά τον τελικό έλεγχο του ετοίμου προϊόντος πριν 
από την αποδέσμευσή του για πώληση ή διανομή ή για 
χρήση σε κλινικές δοκιμές, το σύστημα ελέγχου ποιότη¬ 
τας λαμβάνει υπόψη, πέραν των αποτελεσμάτων των ανα¬ 
λύσεων, ουσιαστικά στοιχεία όπως είναι οι συνθήκες πα¬ 
ραγωγής, τα αποτελέσματα των ελέγχων που διεξάγο¬ 
νται κατά τη διαδικασία παρασκευής, η εξέταση των 
γραπτών στοιχείων παρασκευής και η συμμόρφωση του 
προϊόντος με τις σχετικές προδιαγραφές, συμπεριλαμ- 
βανομένης και της τελικής συσκευασίας του. 

4. Από κάθε παρτίδα τελικού φαρμακευτικού προϊόντος 
φυλάσσονται δείγματα τουλάχιστον επί ένα έτος μετά την 
ημερομηνία λήξης. 

Για τα υπό έρευνα φαρμακευτικά προϊόντα φυλάσσο¬ 
νται επαρκή δείγματα από κάθε παρτίδα χύμα προϊόντος, 
καθώς και από τα βασικά στοιχεία συσκευασίας που χρη¬ 
σιμοποιήθηκαν για κάθε παρτίδα τελικού προϊόντος, του¬ 
λάχιστον επί δύο έτη μετά την ολοκλήρωσή ή την επίσημη 
διακοπή της τελευταίας κλινικής δοκιμής στην οποία χρη¬ 
σιμοποιήθηκε η παρτίδα, όποια από τις περιόδους είναι 
μεγαλύτερη. 

Δείγματα των πρώτων υλών, εκτός από τους διαλύτες, 
τα αέρια ή το νερό, που χρησιμοποιούνται στη διαδικασία 
παραγωγής φυλάσσονται τουλάχιστον επί δύο έτη μετά 
την αποδέσμευση του προϊόντος, εκτός εάν απαιτείται 
μεγαλύτερο χρονικό διάστημα, σύμφωνα μετο δίκαιο του 
κράτους μέλους παρασκευής. Η περίοδος αυτή μπορεί 
να μειωθεί, αν ο χρόνος ζωής του υλικού, όπως ορίζεται 
στη σχετική προδιαγραφή, είναι συντομότερος. Όλα αυ¬ 
τά τα δείγματα παραμένουν στη διάθεση του ΕΟΦ. 

Γιατις πρώτες ύλες και για ορισμένα προϊόντα τα οποία 
παρασκευάζονται μεμονωμένα ή σε μικρές ποσότητες ή η 
αποθήκευση των οποίων ενδέχεται να δημιουργήσει ειδι¬ 
κά προβλήματα, είναι δυνατόν να καθοριστούν άλλες 
συνθήκες δειγματοληψίας και διατήρησης των δειγμά¬ 
των, μετά από άδεια του ΕΟΦ. 

Άρθρο 12 

Σύμβαση εξωτερικής ανάθεσης έργου 

1. Για κάθε παραγωγική εργασία ή εργασία που συνδέ¬ 
εται με την παραγωγή και η οποία εκτελείται βάσει σύμ¬ 
βασης, καταρτίζεται έγγραφη σύμβαση. 

2. Η σύμβαση καθορίζει σαφώς τις υποχρεώσεις κάθε 
μέρους και ειδικότερα, την υποχρέωση τήρησης των Κα¬ 
νόνων Καλής Παρασκευής που πρέπει να ακολουθούνται 
από τον ανάδοχο και τον τρόπο με τον οποίο το ειδικευμέ¬ 
νο πρόσωπο το οποίο είναι υπεύθυνο για την πιστοποίηση 
κάθε παρτίδας πρέπει να εκπληρώνει τα καθήκοντά του. 

3. Το συμβαλλόμενο μέρος προς το οποίο γίνεται η ανά¬ 
θεση δεν αναθέτει, χωρίς έγγραφη συναίνεση του αναθέ- 
τοντος ,σε εργολάβους εργασίες τις οποίες έχει αναλάβει 
βάσει της σύμβασης. 

4. Το συμβαλλόμενο μέρος προς το οποίο γίνεται η ανά¬ 
θεση συμμορφώνεται με τις αρχές καιτις κατευθυντήριες 
γραμμές των Κανόνων Καλής Παρασκευής και υποβάλ¬ 
λεται στις επιθεωρήσεις που διεξάγονται από τον ΕΟΦ 
όπως ορίζονται στο άρθρο 15 της κοινής υπουργικής 
απόφασης Α6α/9392/91/10.3.1992 (ΦΕΚ 233 Β/7.4.1992) 
και στο άρθρο 14 της κοινής υπουργικής απόφασης 
ΔΥΓ3/89292/30.12.2003 (ΦΕΚ 1973 Β/31.12.2003). 

Άρθρο 13 

Καταγγελίες, απόσυρση προϊόντων και επείγουσα απο¬ 
κάλυψη της αποκρυβείσας ταυτότητας προϊόντων 

1. Για τα φαρμακευτικά προϊόντα, ο παρασκευαστής 
εφαρμόζει σύστημα καταγραφής και εξέτασης των πα¬ 
ραπόνων, καθώς και αποτελεσματικό σύστημα για άμεση 
και ανά πάσα στιγμή απόσυρση των φαρμακευτικών προϊ¬ 
όντων από το δίκτυο διανομής. Ο παρασκευαστής κατα¬ 
γράφει και διερευνά κάθε παράπονο που αφορά ελάττω¬ 
μα. Ο παρασκευαστής ενημερώνει τον ΕΟΦ για κάθε 
ελάττωμα το οποίο θα ήταν δυνατόν να οδηγήσει στην 
απόσυρση προϊόντων ή σε μη ομαλό εφοδιασμό και, στο 
μέτρο που αυτό είναι δυνατόν, αναφέρει τις χώρες προο¬ 
ρισμού των προϊόντων. 

Σε περίπτωση απόσυρσης εφαρμόζονται οι διατάξεις 
των άρθρων 5 της Α6α/9392/91 /92 (ΦΕΚ 233 Β/7.4.1992) 
και 123 της Οδηγίας 2001/83/ΕΚ. 

2. Για τα υπό έρευνα φαρμακευτικά προϊόντα ο παρα¬ 
σκευαστής , σε συνεργασία μετονχορηγό, εφαρμόζει σύ¬ 
στημα καταγραφής και εξέτασης των παραπόνων, καθώς 
και αποτελεσματικό σύστημα για την άμεση και σε κάθε 
χρονική στιγμή απόσυρση των υπό έρευνα φαρμακευτι¬ 
κών προϊόντων, που έχουν ήδη εισέλθει στο δίκτυο διανο¬ 
μής. Ο παρασκευαστής καταγράφει και διερευνά κάθε 
παράπονο που αφορά ελάττωμα και ενημερώνει τον ΕΟΦ 
για κάθε ελάττωμα το οποίο θα ήταν δυνατόν να οδηγήσει 
στην απόσυρση προϊόντων ή σε μη ομαλό εφοδιασμό. 

Γ ια τα υπό έρευνα φαρμακευτικά προσδιορίζονται όλοι 
οι χώροι δοκιμών και, στο μέτρο που αυτό είναι δυνατόν, 
αναφέρονται οι χώρες προορισμού των προϊόντων. 

Στην περίπτωση υπό έρευνα φαρμακευτικού προϊόντος 
για το οποίο έχει εκδοθεί άδεια κυκλοφορίας, ο παρα¬ 
σκευαστής του υπό έρευνα φαρμακευτικού προϊόντος, 
σε συνεργασία με τον χορηγό, ενημερώνει τον υπεύθυνο 
της άδειας κυκλοφορίας για κάθε ελάττωμα που θα μπο¬ 
ρούσε να συνδέεται με το εγκεκριμένο φαρμακευτικό 
προϊόν. 

3. Ο χορηγός εφαρμόζει διαδικασία για την ταχεία απο¬ 
κάλυψη της ταυτότητας προϊόντων με απόκρυψη ταυτό¬ 
τητας, όταν αυτό είναι απαραίτητο για την άμεση από¬ 
συρση που αναφέρεται στην παράγραφο 2. Ο χορηγός 
διασφαλίζει ότι η διαδικασία θα αποκαλύπτει την αποκρυ- 
βείσαταυτότητα προϊόντος μόνο στο βαθμό που είναι αυ¬ 
τό αναγκαίο. 


Άρθρο 14 
Αυτοεπιθεώρηση 

Ο παρασκευαστής διεξάγει επαναλαμβανόμενες αυτοε- 
πιθεωρήσεις στα πλαίσια του συστήματος διασφάλισης 
ποιότητας, ώστε να παρακολουθείτην εφαρμογή καιτηντή- 
ρηση των Κανόνων Καλής Παρασκευής και να προτείνει τα 
αναγκαία διορθωτικά μέτρα. Οι εκθέσεις αυτών των αυτό - 
επιθεωρήσεων τηρούνται σε αρχείο, καθώς και κάθε διορ¬ 
θωτική ενέργεια που πραγματοποιήθηκε στη συνέχεια. 

Άρθρο 15 
Επισήμανση 

Στην περίπτωση των υπό έρευνα φαρμακευτικών προϊ¬ 
όντων, η επισήμανση πρέπει να διασφαλίζει την προστα¬ 
σία του συμμετέχοντος στη δοκιμή και την ανιχνευσιμό- 
τητα, να Καθιστά δυνατή την αναγνώριση του προϊόντος 
και της δοκιμής και να διευκολύνει τη σωστή χρήση του 
υπό έρευνα φαρμακευτικού προϊόντος. 

Άρθρο 16 

Κυρώσεις 

Σε περίπτωση παράβασης των όρων της παρούσας επι¬ 
βάλλονται οι κυρώσεις του άρθρου 19παρ. ΙτουΝ.Δ. 96/ 
1973, όπως ισχύει. 

Άρθρο 17 
Τελικές διατάξεις 

Και κατά τα λοιπά ισχύει ώς έχει η ΚΥΑ Υ611228/92/ 
6.4.1993 (ΦΕΚ322Β). 

Η ισχύς της παρούσας υπουργικής απόφασης αρχίζει 
από την δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 2004 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Γ. ΑΛΟΓΟΣΚΟΥΦΗΣ ΑΘ. ΓΙΑΝΝΟΠΟΥΛΟΣ 

-♦- 

Αριθ. 2424 (5) 

Συγκρότηση υπηρεσιακού συμβουλίου του Νομαρχιακού 
Διαμερίσματος Ξάνθης της Ν.Α Δράμας - Καβάλας- 
Ξάνθης. 

Ο ΝΟΜΑΡΧΗΣ ΞΑΝΘΗΣ 

Έχοντας υπόψη τις διατάξεις: 

1. Της παρ.2 του άρθρου 9 και παρ. 5 και 7 του άρθρου 
11 του 3260/2004 «Ρυθμίσεις του συστήματος προσλήι- 
μεων και θεμάτων δημόσιας διοίκησης» (ΦΕΚ 151/Α). 

2. Της παρ. Β4 του άρθρου 40 του Ν. 1884/1990 (ΦΕΚ 81 /Α). 

3. Του άρθρου 6του Ν. 2839/2000 (ΦΕΚ 196/Α). 

4. Τον Οργανισμό Εσωτερικής Υπηρεσίας του Νομ/κού 
Διαμ/τος Ξάνθης (ΦΕΚ 658/Β/26.7.1995), όπως τροποποι¬ 
ήθηκε και ισχύει (ΦΕΚ 1394/Β/22.10.2001). 

5. Την υπ’ αριθμ. 1247/6.4.1999 απόφαση σύστασηςτου 
Υπηρεσιακού Συμβουλίου του Νομ/κού Διαμ/τος Ξάνθης, 
που δημοσιεύθηκε στο ΦΕΚ378/Β/13.4.1999. 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του Νομ/κού Διαμ/τος Ξάνθης, γιατί το Υπηρεσιακό Συμ¬ 
βούλιο έχει ήδη συσταθεί και θα λειτουργεί σύμφωνα με την 
παρούσα συγκρότηση με ισάριθμα μέλη, αποφασίζουμε: 

1. Συγκροτούμε στο Νομαρχιακό Διαμέρισμα Ξάνθης 
της Ν.Α Δράμας - Καβάλας - Ξάνθης πενταμελές υπηρε¬ 
σιακό συμβούλιο αρμόδιο για όλο το προσωπικό του Νο¬ 
μαρχιακού Διαμερίσματος Ξάνθης ως εξής: 

α. Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητάτου και υπηρετούν 
στην έδρα του, με τους αναπληρωτές τους. Ένα τουλάχι¬ 
στον από τα τακτικά μέλη και ένα από τα αναπληρωματι¬ 
κά θα είναι διαφορετικού φύλου από τα λοιπά, εφόσον 
υπάρχει και έχει τις νόμιμες προϋποθέσεις. 

β. Δύο αιρετούς εκπροσώπους των εργαζομένων με 
βαθμό Α' με τους αναπληρωτές τους. 

2. Τα υπό στοιχεία α' τακτικά μέλη της παρ. 1 ορίζονται 
από τον οικείο Νομάρχη από υπαλλήλους που πληρούν τις 
προϋποθέσεις να επιλεγούν ως προϊστάμενοι διευθύνσεων 
σύμφωνα με τις διατάξειςτου άρθρου 11 του Ν. 3260/2004. 

3. Τα υπό στοιχείο α’ αναπληρωματικά μέλη της παρ. 1 
της παρούσης ορίζονται από τον οικείο Νομάρχη από 
υπαλλήλους που έχουν επιλεγεί ως προϊστάμενοι διευ¬ 
θύνσεων. 

4. Με την απόφαση ορισμού των μελών του υπηρεσια¬ 
κού συμβουλίου, ορίζεται ως πρόεδρος ένα από τα τακτι¬ 
κά μέλη με αναπληρωτή του, επίσης ένα από τα μέλη αυ¬ 
τά. Στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ' με αναπληρωτή του 
υπάλληλο του ίδιου βαθμού της οικείας υπηρεσίας. 

6. Η θητεία των μελών του υπηρεσιακού συμβουλίου εί¬ 
ναι διετής. 

7. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 8 Οκτωβρίου 2004 

Ο Νομάρχης 
ΓΕΩΡΓΙΟΣ ΠΑΥΛΙΔΗΣ 


( 6 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην Αλεξάνδρου Αργυρώτου Ιωάννη. 

Ο ΝΟΜΑΡΧΗΣ ΡΟΔΟΠΗΣ 

Με την υπ’ αριθμ. ΔΚΠ/4502/2004 απόφαση του Νο¬ 
μάρχη Ροδόπης χορηγείται στην Αλεξάνδρου Αργυρώ 
του Ιωάννη άδεια ασκήσεως επαγγέλματος Κοινωνικού 
Λειτουργού. 

Ο Νομάρχης 
Α. ΓΙΑΝΝΑΚΙΔΗΣ 

(7) 

Χορήγηση άδειας ασκήσεως επαγγέλματος Κοινωνικού 
Λειτουργού στην Βασιλειάδου Λεονώρατου Δημητρίου. 

Ο ΝΟΜΑΡΧΗΣ ΡΟΔΟΠΗΣ 

Με την υπ’ αριθμ. ΔΚΠ/4463/2004 απόφαση του Νο¬ 
μάρχη Ροδόπης χορηγείται στην Βασιλειάδου Λεονώρα 
του Δημητρίου άδεια ασκήσεως επαγγέλματος Κοινωνι¬ 
κού Λειτουργού. 

Ο Νομάρχης 
Α. ΓΙΑΝΝΑΚΙΔΗΣ 

-♦- 

( 8 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην Θεοδωρίδου Αναστασία του Δημη¬ 
τρίου. 

Ο ΝΟΜΑΡΧΗΣ ΡΟΔΟΠΗΣ 

Με την υπ’ αριθμ. ΔΚΠ/4424/2004 απόφαση του Νο¬ 
μάρχη Ροδόπης Αριστείδη Γιαννακίδη χορηγείται στην 
Θεοδωρίδου Αναστασία του Δημητρίου άδεια ασκήσεως 
επαγγέλματος Κοινωνικού Λειτουργού. 

Ο Νομάρχης 
Α. ΓΙΑΝΝΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




